*Proiect*

**GUVERNUL REPUBLICII MOLDOVA**

**HOTĂRÎRE Nr. \_\_\_\_\_**

**din \_\_\_\_ \_\_\_\_\_\_\_\_\_\_\_\_\_\_\_\_\_ 2017**

**mun. Chişinău**

cu privire la stabilirea cuantumului de alcool etilic nedenaturat

destinat producerii farmaceutice şi utilizării în medicină

**pentru anul 2017**

În temeiul articolului 96 litera b) liniuţa a doua şi art. 124 alin (15) din Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, ediţie specială din 8 februarie 2007), cu modificările şi completările ulterioare, şi notei la capitolul 22 al [Legii nr.172 din 25 iulie 2014](file:///C:\Users\imihalachi\AppData\Local\Microsoft\Windows\INetCache\Content.Outlook\M4YJFZWJ\TEXT=LPLP20140725172) privind aprobarea Nomenclaturii combinate a mărfurilor (Monitorul Oficial al Republicii Moldova, 2014, nr.231-237, art.529), Guvernul HOTĂRĂŞTE:

1. Se stabileşte cuantumul de alcool etilic nedenaturat de la poziţiile tarifare 220710000 şi 220890910, destinat producerii farmaceutice şi utilizării în medicină pentru anul 2016, în volum de 47 321,301 decalitri. Volumul importat de alcool etilic nedenaturat destinat producerii farmaceutice şi utilizării în medicină pentru anul 2017 nu va depăşi cuantumul aprobat de 47 321,301decalitri.

2. Se aprobă Lista utilizatorilor şi cuantumurile de alcool etilic nedenaturat destinat producerii farmaceutice şi utilizării în medicină pentru anul 2017, repartizate acestora, conform anexei.

3. se abrogă pct. 3 din Hotărîrea Guvernului nr. 376 din 16 iunie 2015 cu privire la elaborarea unor acte normative (Monitorul Oficial al Republicii Moldova, 2015, nr.150-159, art.419).

**PRIM-MINISTRUL Pavel FILIP**

**Contrasemnează:**

**Ministrul sănătăţii                                                        Ruxanda GLAVAN**

**Ministrul agriculturii**

**şi industriei alimentare                                                 Eduard GRAMA**

**Ministrul finanţelor Octavian ARMAŞU**

*Anexă*

la Hotărîrea Guvernului

nr. din 2017

**LISTA**

**utilizatorilor şi cuantumurile de alcool etilic nedenaturat destinat producerii**

farmaceutice şi utilizării în medicină pentru anul 2017, repartizate acestora

|  |  |  |
| --- | --- | --- |
| **Nr. d/o** | **Utilizator (subiectul economic)** | **Cuantumul de alcool etilic (în decalitri)** |
| 1. | Centrul Naţional de Transfuzie a Sîngelui | 588,048 |
| 2. | Societatea pe Acţiuni „Eurofarmaco” | 4 767,680 |
| 3. | Societatea cu Răspundere Limitată „EladumPharma” | 8 890,815 |
| 4. | Societatea pe Acţiuni „Farmaco” | 4 026,120 |
| 5. | Societatea cu Răspundere Limitată „Farmaprim” | 307,528 |
| 6. | Societatea cu Răspundere Limitată „Flumed-Farm” | 884,880 |
| 7. | Societatea cu Răspundere Limitată „Luxfarmol” | 22 000,000 |
| 8. | Societatea pe Acţiuni „Medicamentum” | 39,750 |
| 9. | Societatea cu Răspundere Limitată „RNP Pharmaceuticals” | 5 816,480 |
| **Cuantumul total pentru 2017** | | **47 321,301** |

\* Inclusiv cuantumul de 12500,000 decalitri de alcool etilic nedenaturat de la poziţiile tarifare 220710000 şi 220890910, destinat câștigătorilor licitaţiilor publice centralizate conform necesităţilor instituţiilor medico-sanitare, confirmate de Centrul pentru achiziţii publice centralizate în sănătate.